Сілас

міні|Накрытая, гатовая сіласная яма
Сі́лас (, множны лік ад  — падземнае памяшканне, яма для захоўвання зерня) — кансерваваная без доступу паветра зялёная маса раслін, сакаўны корм.

Для сіласавання выкарыстоўваюць сіласныя культуры, дзікарослыя травы, бацвінне, караняплоды і іншыя віды расліннай сыравіны.

Расліны здрабняюць, закладваюць слаямі ў сіласасховішча, утрамбоўваюць і ізалююць ад паветра зямлёй, глінай або сінтэтычнай плёнкай. У такіх умовах хутка размнажаюцца малочнакіслыя бактэрыі, якія раскладаюць цукры з утварэннем малочнай кіслаты і прыгнечваюць анаэробныя маслянакіслыя і гніласныя працэсы.

Адрозніваюць просты і камбінаваны сілас; часам яго гатуюць з падвяленых (да 70 % вільгаці) раслін. Якасны сілас мае прыемны пах (квашанай капусты, мочаных яблыкаў, фруктовы), кіславаты смак, жоўта-зялёны колер і рыхлую структуру. У ім захоўваюцца пажыўныя рэчывы (акрамя цукру) і вітаміны.

Сілас уваходзіць у кармавы рацыён сельскагаспадарчых жывёл, паляпшае іх страваванне і засвойванне іншых, асабліва грубых кармоў.

 Крыніцы 

 Літаратура 


 Спасылкі 

Катэгорыя:Кармавыя культуры
Катэгорыя:Сельская гаспадарка
Катэгорыя:Кансервацыя прадуктаў